
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης συγκρότησης ΔΣ/ΤΑΛΣ. 1 

Παράταση διάρκειας του Συνδέσμου Ύδρευσης Αμφιλοχίας - 

Στάνου. 2 

Προσωρινός Κανονισμός Εκμ/σης του Δημόσιου Δικτύου Με¬ 
τάδοσης και Μεταγωγής Πακέτων Δεδομένων «ΗΕΕΕΑ8- 
ΡΑΟ». 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4336.4/4/89 ' (1) 

Τροποποίηση απόφασης συγκρότησης ΔΣ/ΤΑΛΣ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 


α. Την αριθ. 29382/28.12.87 απόφαση ΤΕΝ/ΤΔ/ΔΔΙ-ΔΟΥ3. 

β. Την αριθ. 4111.11/08/89/17.1.89 διαταγή ΥΕΝ/ΔΠΛΣ-Α. 

Αφού είδαμε τις διατάξεις του άρθρου 3 του 160/11.2.70 ΒΔ (ΦΕΚ 
44Α/70), αποφασίζουμε: 

Τροποποιούμε την αριθ. 29382/28.12.87 απόφασή μας και ορί¬ 
ζουμε σαν αναπληρωματικό μέλος του ΔΣ/ΤΑΛΣ τον Πλοίαρχο ΑΣ 
Στασινόπουλο Δημήτριο αντί του Πλοιάρχου ΑΣ Μπήλια Σάββα που 
μετατέθηκε. 

Η παρούσα να δημοσιευθεί στην Εφημερίδα της Κυβερνήσεως και να 
κοινοποιηθεί για εκτέλεση. 

Πειραιάς, ·23 Φεβρουάριου 1989 
Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 

- 4 —— 

Αριθ. ΕΣ. 39.277/88+1727 (2) 

Παράταση διάρκειας του Συνδέσμου Ύδρευσης Αμφιλοχίας - 

Στάνου. 

Ο ΝΟΜΑΡΧΗΣ 

ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Την 26.647/20.5.1966 απόφαση του Νομάρχη με την 
οποία συστήθηκε Σύνδεσμος Ύδρευσης Αμφιλοχίας - Στάνου με 
χρονική διάρκεια είκοσι έτη. 


2. Τις 63 και 50/88 αποφάσεις των Συμβουλίων Αμφιλοχίας 
και Στάνου αντίστοιχα, που αφορούν την παράταση της διάρκειας 
του ανωτέρω Συνδέσμου για πέντε έτη ακόμη, γιατί δεν πραγμα¬ 
τοποιήθηκε ακόμη ο σκοπός για τον οποίο συστήθηκε. 

3. Τις διατάξεις του άρθρου 177 του Δ.Κ.Κ. σύμφωνα με τις 
οποίες τα Συμβούλια των ΟΤΑ που μετέχουν στο Σύνδεσμο μπο¬ 
ρούν να παρατείνουν τη διάρκεια αυτού πέρα από τους όρους της 
συστατικής πράξης, αποφασίζουμε: 

% 

Διαπιστώνουμε ότι λήφθηκαν νόμιμα οι παραπάνω αποφάσεις 
των Συμβουλίων, με τις οποίες παρατείνεται η διάρκεια του Συν¬ 
δέσμου Ύδρευσης Αμφιλοχίας - Στάνου για πέντε έτη ακόμη, 
επειδή δεν πραγματοποιήθηκε ο σκοπός για τον οποίο συστήθηκε. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Μεσολόγγι, 17 Φεβρουάριου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

-♦- 

Αριθ. 301.14/525468 (3) 

Προσωρινός Κανονισμός Εκμ/σης του Δημόσιου Δικτύου Μετά¬ 
δοσης και Μεταγωγής Πακέτων Δεδομένων «ΗΕΠΑ5- 
ΡΑ0». 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε. 

Ρυθμίζει τις σχέσεις του ΟΤΕ με τους χρήστες του 
ΗΕΙΧΑ5ΡΑΟ. 

Εγκρίθηκε από το Δ.Σ. - ΟΤΕ με απόφαση που πήρε στη 
2093/13.12.88 (Θ. 29) συνεδρίαση σύμφωνα με το άρθρο 24 
παραγρ. γγ. του Ν.Δ. 165/73 και του άρθρου'7 παράγρ. 1δ του 
Π.Δ. 58/85. 

ΜΕΡΟΣ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 
Άρθρο 1 
Προνόμιο 

Η εκμετάλλευση του ΗΕΙΧΑδΡΑΟ περιλαμβάνεται στο απο¬ 
κλειστικό και αναπαλλοτρίωτο προνόμιο εκμετάλλευσης από τον 
ΟΤΕ των κάθε είδους τηλεπικοινωνιών της χώρας στο εσωτερικό 

και με το εξωτερικό βάσει του Ν.Δ. 165/73. 

Άρθρο 2 

Έννοια του ΗΕΙΧΑδΡΑΟ 

1. Το ΗΕΕΕΑδΡΑΟ είναι ένα δίκτυο σχεδιασμένο και εξοπλι¬ 
σμένο έτσι ώστε να ικανοποιεί τις ανάγκες για μετάδοση Δεδομέ¬ 
νων και βασίζεται στην τεχνική Μεταγωγής Πακέτων Δεδομέ¬ 
νων». 

Αυτό αποτελείται από: 

α. Τα Κέντρα Μεταγωγής Πακέτων Δεδομένων. 

β. Τα Κέντρα Διαχείρισης και Ελέγχου. 

γ. Τις ζευκτικές γραμμές μεταξύ των παραπάνω Κέντρων. 

δ. Τις γραμμές σύνδεσης του ΗΕΕΕΑδΡΑΟ με τα Δημόσια Δί¬ 
κτυα Μετάδοσης και Μεταγωγής Πακέτων Δεδομένων του Εξω¬ 
τερικού. 

ε. Τις μόνιμες συνδέσεις των χρηστών με τα Κέντρα Μεταγω¬ 
γής Πακέτων Δεδομένων. 

2. Η Χώρα χωρίζεται σε περιοχές Κέντρων Μεταγωγής Πα¬ 
κέτων, σύμφωνα με το Βασικό Σχέδιο Κέντρων ΗΕΕΕΑδ¬ 
ΡΑΟ. 

Άρθρο 3 

Δικαίωμα χρήσης του ΗΕΕΕΑ5ΡΑ0 

Κάθε φυσικό ή νομικό πρόσωπο ή κοινοπραξία, έστω και αν 
δεν αποτελεί νομικό πρόσωπο, μπορεί να χρησιμοποιεί το ΗΕΕ¬ 
ΕΑδΡΑΟ για μετάδοση δεδομένων, σύμφωνα με τον παρόντα 
Κανονισμό και τις συναφείς διατάξεις των λοιπών Τηλεπικοινω¬ 
νιακών Κανονισμών, όπου ο παρών δεν προβλέπει ειδικότερα. 

Άρθρο 4 

Αναστολή Λειτουργίας του ΗΕΕΕΑδΡΑΟ 

Η λειτουργία του ΗΕΕΕΑδΡΑΟ μπορεί να αναστέλλεται ολικά 
ή (χερικά (σε ορισμένα τμήματά του ή γεωγραφικές περιοχές της 
Χώρας) σε περίπτωση, που η ενέργεια αυτή επιβάλλεται για λό¬ 
γους δημόσιας ασφάλειας (πόλεμος, επιστράτευση) ή άλλης δη¬ 
μόσιας ανάγκης στα πλαίσια των Νόμων και Διαταγμάτων που 
διέπουν κάθε φορά τις Τηλεπικοινωνίες. 

Σε περιπτώσεις μερικής ή ολικής αναστολής λειτουργίας του 
ΗΕΕΕΑδΡΑΟ ο ΟΤΕ: 

α. Δεν υπέχει καμιά ευθύνη για αποζημίωση των χρηστών του 
ΗΕΙΧΑδΡΑΟ από ζημιές, που τυχόν θα προκύψουν από την ανα¬ 
στολή. 

β. ΐποχρεούται, μετά την πάροδο της αιτίας αναστολής, να 
αποκαταστήαει τη λειτουργία του ΗΕΙΧΑδΡΑΟ το συντομότερο 
δυνατό. 

γ. Δεν δικαιούται να απαιτήσει οποιοδήποτε τέλος για το χρο¬ 
νικό διάστημα της αναστολής. 

ΜΕΡΟΣ ΔΕΥΤΕΡΟ 
Ειδικές Διατάξεις 

Άρθρο 5 

Σταθμός Δεδομένων Χρήστη 

Με τον όρο «Σταθμός Δεδομένων Χρήστη» νοείται ο τεχνικός 
εξοπλισμός που περιλαμβάνει: 

α. Τη Διάταξη Απόληξης Δικτύου* 

β. Τον Τερματικό Εξοπλισμό** 


γ. Τον εξοπλισμό, που ενδεχόμενα παρεμβάλλεται, μεταξύ της 
Διάταξης Απόληξης Δικτύου και του Τερματικού Εξοπλισμού. 

Άρθρο 6 

Πρόσβαση στο ΗΕΙΧΑδΡΑΟ και τρόπος επικοινωνίας 

1. Κάθε χρήστης μπορεί να έχει πρόσβαση από το Σταθμό του 
στο Κέντρο Μεταγωγής Πακέτων της περιοχής στην οποία ανή¬ 
κει με τους εξής τρόπους: 

α. Με μόνιμη σύνδεση. 

β. Μέσω του επιλεγόμενου τηλεφωνικού δικτύου, εφόσον είναι 
συνδρομητής τηλεφωνικής συνδέσεως. 

γ. Μέσω του επιλεγόμενου τηλετυπικού δικτύου, εφόσον είναι 
συνδρομητής τηλετυπικής σύνδεσης και έχει εξασφαλισθεί από 
τον ΟΤΕ η σχετική πρόσβαση στο δίκτυο ΗΕΕΕΑδΡΑΟ. 

2. Η μεταβίβαση Δεδομένων από το Σταθμό Δεδομένων προς 
το Κέντρο Μεταγωγής Πακέτων στο οποίο ανήκει ο Σταθμός, 
μπορεί να είναι σύγχρονη ή ασύγχρονη. 

Άρθρο 7 

Παρεχόμενες υπηρεσίες του ΗΕΙΧΑδΡΑΟ στους χρήστες του 

Οι υπηρεσίες που παρέχει το ΗΕΙΧΑδΡΑΟ είναι: 

1. Βασικές: 

α. Για ασύγχρονη πρόσβαση και επικοινωνία: 

(1) 300 ΒΙΤ/δ Μέσω του επιλεγόμενου τηλεφωνικού δι¬ 
κτύου 

(2) 1200 ΒΙΤ/δ Μέσω του επιλεγόμενου τηλεφωνικού δι¬ 
κτύου 

(3) 1200 ΒΙΤ/δ Με μόνιμη δισύρματη σύνδεση 

(4) 1200 ΒΙΤ/δ Με μόνιμη τετρασύρματη σύνδεση 

β. Για σύγχρονη πρόσβαση και επικοινωνία: 

(1) 2400 ΒΙΤ/δ Με μόνιμη δισύρματη σύνδεση 

(2) . 2400 ΒΙΤ/δ Με μόνιμη τετρασύρματη σύνδεση 

(3) 4800 ΒΙΤ/δ Με μόνιμη τετρασύρματη σύνδεση 

(4) 9600 ΒΙΤ/δ Με μόνιμη τετρασύρματη σύνδεση 

(5) 19200 ΒΙΤ/δ Με μόνιμη τετρασύρματη σύνδεση 

(6) 64000 ΒΙΤ/δ Με μόνιμη τετρασύρματη σύνδεση 

Οι υπηρεσίες των 19200 και 64000 ΒΙΤ/δ παρέχονται, εφό¬ 
σον υπάρχει από πλευράς ΟΤΕ δυνατότητα για ικανοποίηση σχε¬ 
τικών αιτημάτων και μετά από ιδιαίτερη συμφωνία με το χρήστη. 

2. Ευκολίες 

Είναι πρόσθετες υπηρεσίες, που παρέχονται στους χρήστες του 
ΗΕΕΕΑδΡΑΟ. 

Οι ευκολίες έχουν άμεση σχέση με τη βασική υπηρεσία, την 
οποία ζητάει ο χρήστης και μπορεί να ζητηθούν είτε με την υπο¬ 
βολή της αίτησης για τη βασική υπηρεσία, είτε οποτεδήποτε με¬ 
ταγενέστερα. 

Οι ευκολίες παρέχονται ως εξής: 

' α. Για μια προκαθορισμένη χρονική περίοδο που έχει ζητήσει ο 
χρήστης. 

β. Για κάθε κλήση κατά την έναρξη της οποίας ζητείται η ευ¬ 
κολία. 

Ενδεικτικά αναφέρονται οι ακόλουθες ευκολίες, που παρέχο¬ 
νται από το ΗΕΙΧΑδΡΑΟ: 

(1) Κλειστή ομάδα χρηστών 

(2) Κλειστή ομάδα χρηστών με δυνατότητα εξερχόμενων κλή¬ 
σεων 

(3) Κλειστή ομάδα χρηστών με δυνατότητα εισερχόμενων 
κλήσεων 


* ϋΟΕ 
** ϋΤΕ 

ί( 4) Φραγή εξερχόμενων κλήσεων σε κλειστή ομάδα χρηστών 

(5) Φραγή εισερχόμενων κλήσεων σε κλειστή ομάδα χρηστών 

(6) Επιλογή κλειστής ομάδας χρηστών ανά κλήση 

(7) Κλειστή ομάδα χρηστών με επιλογή εξερχόμενης επικοι¬ 
νωνίας ανά κλήση 

(8) Μονοκατευθυντικός εξερχόμενος λογικός δίαυλος __ 

(9) Μονοκατευθυντικός εισερχόμενος λογικός δίαυλος 

(10) Φραγή εξερχόμενων κλήσεων 

(11) Φραγή εισερχόμενων κλήσεων 

(12) Μη-τυποποιημένο μέγεθος παραθύρου 

(13) Μη-τυποποιημένο μέγεθος πακέτου 

(14) Διαπραγμάτευση παραμέτρου ελέγχου ροής 

(15) Καθορισμός διεκπεραιωτικής ικανότητας 

(16) Διαπραγμάτευση διεκπεραιωτικής ικανότητας 

(17) Συντετμημένος αριθμός κλήσεως 

(18) Αποδοχή κλήσεων πληρωτέων στον προορισμό 

(19) Κλήση πληρωτέα στον προορισμό 

(20) Ταχεία επικοινωνία 

(21) Αποδοχή ταχείας επικοινωνίας 

(22) Πολυζευκτική σύνδεση 

Άρθρο 8 

Επικοινωνία Δεδομένων - Κατηγορίες επικοινωνιών 

1. Επικοινωνία Δεδομένων είναι, η μεταφορά σύμφωνα με ορι¬ 
σμένους κανόνες (πρωτόκολλο επικοινωνίας) κωδικοποιημένων 
πληροφοριών μεταξύ Σταθμών Δεδομένων, που είναι συνδεδεμέ- 
νοι σε τηλεπικοινωνιακό μέσο μετάδοσης. 

2. Οι επικοινωνίες Δεδομένων μέσω του ΗΕΕΕΑδΡΑΟ δια- 
κρίνονται: 

α. Ανάλογα με τον τρόπο κλήσης: 

(1) Επικοινωνία Δεδομένων με επιλογή 

(2) Επικοινωνία Δεδομένων με προκαθορισμένο χρήστη 

β. Ανάλογα με τον προορισμό τους: 

(1) Εσωτερικού (Εθνικές) 

(2) Εξωτερικού (Διεθνείς) 

Άρθρο 9 

Έγκριση Καταλληλότητας και Έλεγχος του Σταθμού Δεδομέ- 
. νων του Χρήστη 

1. Για να συνδεθεί ένας Σταθμός Δεδομένων Χρήστη στα δί¬ 
κτυα του ΟΤΕ, πρέπει ο εξοπλισμός του να είναι εγκεκριμένος 
σύμφωνα με τα προβλεπόμενα στον Κανονισμό Εγκρίσεων Τηλε¬ 
πικοινωνιακού Τερματικού Εξοπλισμού. 

2. Κατ’ εξαίρεση και κατά το αρχικό στάδιο λειτουργίας του 
ΗΕΕΕΑ8ΡΑ0 ο ΟΤΕ μπορεί να επιτρέπει τη δοκιμαστική σύν¬ 
δεση σ’ αυτό, εξοπλισμού που δεν έχει ακόμη εγκριθεί εφόσον έχει 
υποβληθεί αίτηση έγκρισης, συνοδευόμενη από τα αναγκαία στοι¬ 
χεία και δικαιολογητικά που προβλέπει ο Κανονισμός Εγκρίσεων 
Τηλεπικοινωνιακού Τερματικού Εξοπλισμού. 

Αν ο εξοπλισμός αυτός ανταποκριθεί επιτυχώς σε σχετικές δο¬ 
κιμές συμβατότητας που καθορίζονται και διενεργούνται από τις 
αρμόδιες Υπηρεσίες του ΟΤΕ, επιτρέπεται να παραμείνει συνδε- 
δεμένος στο Δίκτυο και να λειτουργεί για όσο χρονικό διάστημα 
μεσολαβήσει μέχρι την έκδοση της έγκρισης. Αν η αίτηση έγκρι¬ 
σης απορρίφθεί ή η διαδικασία έγκρισης σταματήσει από υπαιτιό¬ 


τητα του ενδιαφερομένου, ο εξοπλισμός αυτός πρέπει να αποσυν¬ 
δεθεί αμέσως ή μέσα σε προθεσμία που καθορίζει ο ΟΤΕ. 

Άρθρο 10 

Προμήθεια Εξοπλισμού Σταθμού Δεδομένων Χρήστη 

1. Κάθε ενδιαφερόμενος μπορεί να προμηθεύεται τον εξοπλι¬ 
σμό Σταθμού Δεδομένων Χρήστη από το ελεύθερο εμπόριο, με 
την προϋπόθεση ότι είναι εγκεκριμένος. Με εξαίρεση την περί¬ 
πτωση της παραγράφου 2 του άρθρου 9, η προϋπόθεση αυτή πρέ¬ 
πει να εξασφαλίζεται κατά το χρόνο της υποβολής της αίτησης 
παροχής υπηρεσιών του ΗΕΙΈΑδΡΑΟ. 

2. Ο ΟΤΕ μπορεί να διαθέτει στους χρήστες Διατάξεις Απόλη¬ 
ξης Δικτύου με πώληση, σε τιμή που καθορίζεται από τα τιμολό¬ 
γιά του. Για τις διατάξεις αυτές ο ΟΤΕ παρέχει εγγύηση καλής 
λειτουργίας για χρονική περίοδο που καθορίζεται στο τιμολόγιο. 

3. Ο ΟΤΕ μπορεί να διαθέτει στους χρήστες και άλλες διατά¬ 
ξεις του Σταθμού Δεδομένων με σύστημα και σε τιμές, που θα κα¬ 
θορίζει κάθε φορά ο ίδιος στα πλαίσια της εμπορικής πολιτικής 
του. 

4. Κατ’ εξαίρεση ο ΟΤΕ διαθέτει Διατάξεις Απόληξης Δικτύου 
με ενοίκιο, μόνο για προσωρινή αντικατάσταση Διάταξης που έχει 
διατεθεί με πώληση απ’ αυτόν και η οποία μεταφέρεται στα εργα¬ 
στήριά του για άρση βλάβης που δεν οφείλεται σε υπαιτιότητα του 
ΟΤΕ. 

Άρθρο 11 

Κωδικός Αναγνώρισης Χρήστη και Αριθμός Κλήσης Τερματι¬ 
κού ; 3 .' 

1. Σε κάθε χρήστη του ΗΕΕΕΑ5ΡΑ0 χορηγείται ανάλογα με 
τον τρόπο πρόσβασής του στο δίκτυο: 

α. Κωδικός αναγνώρισης χρήστη, εφόσον πρόκειται για πρό¬ 
σβαση μέσω του επλεγόμενου τηλεφωνικού δικτύου. 

β. Αριθμός κλήσης τερματικού, εφόσον πρόκειται για πρό¬ 
σβαση με μόνιμη σύνδεση. 

2. Ο ΟΤΕ μπορεί να μεταβάλλει τους κωδικούς αναγνώρισης 
χρηστών και τους αριθμούς κλήσης τερματικών, όταν αυτό επι¬ 
βάλλεται από λειτουργικούς λόγους, μετά από έγκαιρη προηγού¬ 
μενη ειδοποίηση του χρήστη. Στην περίπτωση αυτή ο ΟΤΕ δεν 
φέρει καμιά ευθύνη για ζημιά, που τυχόν θα υποστεί ο χρήστης, 
εξαιτίας της αλλαγής. 

3. Ο χρήστης έχει το δικαίωμα να ζητήσει με αίτησή του την 

αλλαγή των αναφερομένων στην παραπάνω παράγραφο (εδαφ. 
Ια & 1β), η οποία πραγματοποιείται, εφόσον είναι εφικτή από 
πλευράς ΟΤΕ, με την καταβολή του τέλους που ορίζεται από τα 
τιμολόγιά του. , 

Άρθρο 12 ■ 

Νέες Συνδέσεις - Σύμβαση του ΟΤΕ με το χρήστη 

1. Όποιος επιθυμεί να γίνει χρήστης του ΗΕΣΕΑδΡΑΟ πρέ¬ 
πει να υποβάλει σχετική αίτηση παροχής υπηρεσιών. 

2. Η ικανοποίηση των αιτήσεων εγκρίνεται από τον ΟΤΕ κατά 
Κέντρο Μεταγωγής Πακέτων, με βάση τη χρονολογική σειρά 
υποβολής τους και σύμφωνα με τις δυνατότητες που έχει κάθε 
φορά ο Οργανισμός. 

3. Μεταξύ του ΟΤΕ και του χρήστη καταρτίζεται έγγραφη 
σύμβαση στα πλαίσια των Νόμων, Διαταγμάτων, Κανονισμών 
και Τιμολογίων που διέπουν την Εκμετάλλευση των Τηλεπικοι¬ 
νωνιών της Ελλάδος. 

4. Η σύμβαση είναι αόριστης διάρκειας και ισχύει στην περί¬ 
πτωση που γίνουν αλλαγές στον κωδικό αναγνώρισης χρήστη και 
στον αριθμό κλήσης τερματικού ή μετατροπές στις εγκαταστάσεις 

του χρήστη ή· μεταφορά του Σταθμού του ή αλλαγή βασικής υπη¬ 
ρεσίας. 

5. Τόσο κατά την υποβολή της αίτησης, όσο και κατά το χρο¬ 
νικό διάστημα που μεσολαβεί από την υποβολή της αίτησης μέχρι 
την υπογραφή της σύμβασης, ο ΟΤΕ δικαιούται να ζητήσει από 
το χρήστη: 

α. Να καταβάλει ορισμένο χρηματικό ποσό ως προκαταβολή 
για την παροχή της αιτούμενης βασικής υπηρεσίας. Το ύψος της 
προκαταβολής καθορίζεται από τα ισχύοντα τιμολόγια. 

β. Να προκαταβάλει προϋπολογιστικά, τις πραγματικές δαπά¬ 
νες για τυχόν ειδικές κατασκευές ή οποιεσδήποτε πρόσθετες ερ¬ 
γασίες, πέραν των συνήθων, που απαιτούνται για την παροχή της 
επιθυμητής από το χρήστη υπηρεσίας του ΗΕΕΙΆ8ΡΑ0. 

7. Για τη. μεταφορά του Σταθμού Δεδομένων, ο χρήστης κα¬ 
ταβάλλει το προβλεπόμενο από τα ισχύοντα τιμολόγια τέλος. Το 
τέλος αυτό μπορεί να ορίζεται και κατ’ αποκοπή. Επιπλέον, υπο- 
χρεούται απολογιστικά να καταβάλει τις πραγματικές δαπάνες 
για τυχόν ειδικές κατασκευές ή πρόσθετες εργασίες, που είναι 
απαραίτητες για την ικανοποίηση της μεταφοράς. 

8. Εάν ο χρήστης, που έχει πρόσβαση στο ΗΕΕΕΑδΡΑΟ με 
μόνιμη σύνδεση, επιθυμεί να μεταφέρει το Σταθμό του σε άλλο 
χώρο, είτε εντός του ίδιου Κέντρου αλλά σε διαφορετική πόλη, 
είτε σε διαφορετικά Κέντρα, υποχρεούται να καταγγείλει τη σύμ¬ 
βαση για τη σύνδεση στην παλαιά διεύθυνση και να ζητήσει νέα 
σύνδεση στη νέα διεύθυνση σύμφωνα με τα άρθρα 12 και 21 του 
παρόντος Κανονισμού. 

Άρθρο 13 

Μεταφορά Σταθμού Δεδομένων Χρήστη 

1.0 χρήστης που έχει πρόσβαση στο ΗΕΕΕΑ5ΡΑ0 με μόνιμη 
σύνδεση μπορεί να ζητήσει μεταφορά του Σταθμού Δεδομένων 
του: 

α. Μέσα στον ίδιο χώρο, κτίριο ή γήπεδο. 

β. Μέσα στο ίδιο Κέντρο Μεταγωγής Πακέτων και στην ίδια 
πόλη. 

2. Ο χρήστης που έχει πρόσβαση στο ΗΕΕΕΑ5ΡΑ0 μέσω του 
επιλεγόμενου τηλεφωνικού δικτύου, μπορεί να ζητήσει μεταφορά 
του Σταθμού Δεδομένων: 

α. Μέσα στον ίδιο χώρο, κτίριο ή γήπεδο. 

β. Σε οποιοδήποτε άλλο χώρο εντός της Χώρας. 

3. Για την πραγματοποίηση της μεταφοράς ο χρήστης πρέπει 
να υποβάλει αίτηση που εγκρίνεται σύμφωνα με τις δυνατότητες 
που έχει κάθε φορά ο ΟΤΕ. 

Στην αίτηση ο χρήστης πρέπει να αναφέρει την ημερομηνία 
που επιθυμεί να διακόψει τη σύνδεση στην παλαιά δ/νση. 

Από την ημερομηνία διακοπής στην παλαιά διεύθυνση, μέχρι 
την ημερομηνία πραγματοποίησης της μεταφοράς στη νέα διεύ¬ 
θυνση, ο χρήστης απαλλάσεται από την καταβολή οποιουδήποτε 
τέλους προς τον ΟΤΕ. 

4. Σε περίπτωση που ο χρήστης ζητάει μεταφορά του Σταθμού 
Δεδομένων και μεταφορά τηλεφωνικής σύνδεσης, στην οποία έχει 
συνδεθεί ο Σταθμός, τότε τα αιτήματα του χρήστη τα διαχειρίζε¬ 
ται ταυτόχρονα ο ΟΤΕ. 

5. Ο χρήστης είναι υποχρεωμένος, σε κάθε περίπτωση μετα¬ 
φοράς να αποσυνδέει το Σταθμό Δεδομένων από την παλαιά θέση 
και να τον προσκομίζει στη νέα με δική του ευθύνη και με δαπάνες 
του. 

6. Αν κατά τη μεταφορά του Σταθμού Δεδομένων κριθεί ανα¬ 
γκαία, για τεχνικούς λόγους οι οποίοι εκτιμώνται από τον ΟΤΕ, 
η αντικατάσταση της Διάταξης Απόληξης Δικτύου, ο χρήστης 
υποχρεούται να κάνει την αντικατάσταση αυτή με δαπάνες του. 

Κατ’ εξαίρεση, έαν η Διάταξη έχει διατεθεί από τον ΟΤΕ με 


πώληση στο χρήστη, ο ΟΤΕ μπορεί να την εξαγοράσει σύμφωνα 
με το υφιστάμενο τιμολόγιο. * 

Στις πιο πάνω περιπτώσεις, ο χρήστης μπορεί να προμηθευτεί 
τη νέα Διάταξη, είτε από τον ΟΤΕ, είτε από το ελεύθερο εμπόριο. 

Άρθρο 14 

Μεταβολές Σύνδεσης Σταθμού Δεδομένων Χρήστη 

1. Ο Χρήστης μπορεί να ζητήσει μα αίτησή του, καταβάλλο¬ 
ντας τα προβλεπόμενα από το τιμολόγιο του ΟΤΕ τέλη, τις εξής 
μεταβολές: 

α. Εκχώρηση των δικαιωμάτων, που έχει από τη σύμβαση της 
σύνδεσής του, σε άλλο πρόσωπο (Φυσικό ή Νομικό ή Κοινοπρα¬ 
ξία). 

β. Αλλαγή βασικής υπηρεσίας. 

γ. Αλλαγή επωνυμίας. 

δ. Κατάργηση ή αλλαγή μιας ή περισσοτέρων ή όλων των ευ¬ 
κολιών. 

ε. Αλλαγή κωδικού αναγνώρισης του χρήστη. 

2. Ο χρήστης μπορεί να ζητήσει την ακύρωση αιτήματος του 
πριν την ικανοποίηση του, καταβάλλοντας στον ΟΤΕ τις πραγμα¬ 
τικές δαπάνες που τυχόν έχουν γίνει μέχρι την ακύρωση του αιτή¬ 
ματος του. 

Άρθρο 15 

Προσωρινές Συνδέσεις 

1.0 ΟΤΕ μπορεί να επιτρέπει τη σύνδεση Σταθμού Δεδομένων 
προσωρινά και μέχρι 6 μήνες στο ΗΕΙΧΑ3ΡΑ0 για παροχή των 
υπηρεσιών και ευκολιών του άρθρου 7 σε περιπτώσεις εκθέσεων, 
συνεδρίων, εκδηλώσεων και εξυπηρέτησης εκτάκτων ή ειδικών 
αναγκών. 

2. Για την προσωρινή παροχή της υπηρεσίας ο ενδιαφερόμενος 
πρέπει να υποβάλει αίτηση νέας συνδέσεως. 

3. Οι υποχρεώσεις του χρήστη αρχίζουν από την ημερομηνία 
διάθεσης της υπηρεσίας και λήγουν την ημερομηνία λήξης της 
διάρκειας για το οποίο ζητήθηκε η προσωρινή σύνδεση. 

4. Για την προσωρινή σύνδεση ο χρήστης επιβαρύνεται με τα 
τέλη που ορίζονται στο άρθρο 18 και τις πραγματικές δαπάνες 
για τυχόν ειδικές κατασκευές. Κατ’ εξαίρεση, καθόσον αφορά στα 
βασικά μηνιαία τέλη, δεν μπορεί να είναι μικρότερα από αυτά που 
αντιστοιχούν σε ένα μήνα. 

5. Ο χρήστης που ζητάει προσωρινή σύνδεση είναι υποχρεω¬ 
μένος να καταθέσει στον ΟΤΕ εγγύηση σε μετρητά για τη βασική 
υπηρεσία. 

Το ύψος της εν λόγω εγγύησης καθορίζεται από τα ισχύοντα 
τιμολόγια. 

Η εγγύηση επιστρέφεται, χωρίς τόκο, μετά τη λήξη του χρό¬ 
νου της προσωρινής σύνδεσης και την εκκαθάριση και εξόφληση 
του σχετικού λογαριασμού. 

Εντούτοις, ο ΟΤΕ έχει δικαίωμα να καλύψει από την εγγύηση 
με συμψηφισμό κάθε απαίτησή του από το χρήστη. 

6. Μεταφορά της προσωρινής σύνδεσης δεν επιτρέπεται. 

Άρθρο 16 

Σύνδεση Σταθμού Δεδομένων 

1. Η σύνδεση των Διατάξεων Απόληξης Δικτύου, των εγκατα¬ 
στάσεων του χρήστη, με το δίκτυο γίνεται σε κάθε περίπτωση από 
τον ΟΤΕ. 

2. Η σύνδεση της Διάταξης Απόληξης Δικτύου με τον τερμα¬ 
τικό εξοπλισμό και με τον εξοπλισμό που ενδεχομένως παρεμβάλ- 

λεται μεταξύ τους, γίνεται με φροντίδα και δαπάνες του χρήστη. 
Άρθρο 17 

Αναγγελία και Άρση Βλαβών 

1. Ο χρήστης είναι υποχρεωμένος να ειδοποιεί αμέσως τον 
ΟΤΕ σε περίπτωση βλάβης της σύνδεσής του, αφού προηγουμέ- 
μένως διαπιστώσει ότι η βλάβη δεν οφείλεται στο Σταθμό του Δε¬ 
δομένου ή στο εσωτερικό δίκτυό του. 

2. Ο ΟΤΕ είναι υποχρεωμένος να φροντίζει για την άρση της 
βλάβης και την αποκατάσταση ομαλής λειτουργίας της σύνδεσης 
στην περιοχή ευθύνης του. Κάθε βλάβη εκτός περιοχής ευθύνης 
του ΟΤΕ πρέπει να αποκαθίσταται με μέριμνα και με δαπάνες του 
χρήστη. 

3. Σε περίπτωση που υπάρχει πρόβλημα στον εντοπισμό και 
στην επιβεβαίωση της βλάβης της σύνδεσης, ο χρήστης πρέπει να 
ακολουθεί τις υποδείξεις του ΟΤΕ, για να διευκολύνει το έργο του 
εντοπισμού της βλάβης. 

4. Ο ΟΤΕ μπορεί, εφόσον το ζητήσει ο χρήστης, να αποκατα- 
στήσει βλάβες των Διατάξεων Απόληξης Δικτύου, που έχουν δια¬ 
τεθεί από αυτόν, με την καταβολή των πραγματικών δαπανών 
από το χρήστη. 

Ο χρήστης, δεν καταβάλλει τις δαπάνες αυτές, σε περίπτωση 
που η βλάβη εμφανίζεται κατά το χρόνο που καλύπτεται από την 
παρεχόμενη εγγύηση και δεν οφείλεται σε υπαιτιότητά του. 

5. Εάν, μετά την αναγγελία της βλάβης, διαπιστωθεί ότι αυτή 
δεν είναι στην περιοχή ευθύνης του ΟΤΕ, αλλά ο χρήστης το αμ¬ 
φισβητεί και για την επίλυση της διαφοράς μεταβεί συνεργείο του 
ΟΤΕ στις εγκαταστάσεις του χρήστη, ο χρήστης υποχρεούται να 
καταβάλει τις πραγματικές δαπάνες μετακίνησης του συνεργείου, 
εφόσον προκόψει ότι πράγματι η βλάβη δε βαρύνει τον ΟΤΕ. 

Άρθρο 18 

Οικονομικές υποχρεώσεις του Χρήστη 

1.0 χρήστης είναι υποχρεωμένος να καταβάλει σύμφωνα με 
τα τιμολόγια του ΟΤΕ που ισχύουν κάθε φορά τα ακόλουθα τέλη: 

α. Τέλος Σύνδεσης 1 

β. Βασικό Μηνιαίο Τέλος 

γ. Τέλη επικοινωνιών. Τα τέλη αυτά, διακρίνονται: 

(1) Τέλη Διάρκειας Επικοινωνίας 

(2) Τέλη Όγκου των ανταλλασσομένων πληροφοριών. 

Ο ΟΤΕ μπορεί να καθορίζει μειωμένα τιμολόγια στα πλαίσια 
της ασκούμενης εμπορικής πολιτικής. 

δ. Μηνιαίο τέλος ευκολίας. 

ε. Τέλος για κάθε λογικό δίαυλο πέραν του πρώτου. 

στ. Τέλος για κάθε λογικό δίαυλο με προκαθορισμένο χρήστη. 

2. Οι οικονομικές υποχρεώσεις του χρήστη αρχίζουν από τη 
χρονολογία σύνδεσής του στο ΗΕΕΙΆ3ΡΑ0. 

3. Όλες οι οφειλές του χρήστη προς τον ΟΤΕ, από τα πιο 
πάνω τέλη, ως και από κάθε είδους άλλες δαπάνες ή άλλα τέλη 
που αναφέρονται στο παρόν κείμενο, καταχωρίζονται σε λογ/σμό 
του ΟΤΕ που εκδίδεται με μέριμνά του. Ο χρήστης μπορεί να ζη¬ 
τήσει την έκδοση αναλυτικού λογαριασμού με καταβολή τέλους 
που καθορίζεται από τα τιμολόγια του ΟΤΕ. 

4. Ο χρήστης, είναι υποχρεωμένος να εξοφλεί τις οφειλές του 
προς τον ΟΤΕ μέσα στην προθεσμία που αναγράφεται στο λογα¬ 
ριασμό. 

Σε περίπτωση που ο λογαριασμός δεν εξοφληθεί εμπρόθεσμα ο 
ΟΤΕ μπορεί: 

α. Να διακόψει προσωρινά, χωρίς προειδοποίηση, τη σύνδεση 
και τις λοιπές τηλεπικοινωνιακές συνδέσεις, που τυχόν διαθέτει 
και λειτουργούν στο όνομα του ο χρήστης. 


β. Να καταγγείλει τη σύμβαση, σύμφωνα με το άρθρο 21 και 
στη συνέχεια να επιδιώξει την είσπραξη των εκπρόθεσμων οφει¬ 
λών με κάθε νόμιμο μέσο. 

5. Τυχόν υπηρεσιές και ευκολίες, που μπορεί να παρέχονται 
από το ΗΕΙΧΑ8ΡΑ0 και οι οποίες δεν περιλαμβάνονται στις πα¬ 
ρούσες διατάξεις, αντιμετωπίζονται κατά περίπτωση και κατά 
σύστημα προβλεπόμενο από το τιμολόγιο. 

Άρθρο 19 

Ειδικές υποχρεώσεις του χρήστη 

1. Ο χρήστης δεν πρέπει: 

α. Να χρησιμοποιεί τη σύνδεσή του κατά διαφορετικό τρόπο 
από αυτόν που έχει ζητήσει στην αίτησή του. 

β. Να προσαρτά ή συνδέει ο,τιδήποτε, πέραν αυτών που έχει 
αναφέρει στην αίτηση παροχής υπηρεσίας, κατευθείαν ή έμμεσα 
στη σύνδεσή του με το ΗΕΕΕΑ3ΡΑ0. 

γ. Να χρησιμοποιεί τη σύνδεσή του με τέτοιο τρόπο που να δη¬ 
μιουργεί προβλήματα στα τηλεπικοινωνιακά δίκτυα. 

δ. Να επιτρέπει σε άλλο πρόσωπο, φυσικό ή νομικό, να έχει 
πρόσβαση μέσω της σύνδεσής του στο Σύστημα και να παρέχει τις 
υπηρεσίες του κατά τρόπο που να υποκαθίσταται το έργο του 
ΟΤΕ. 

ε. Να κάνει οποιαδήποτε αλλαγή ή μετακίνηση ή ενέργεια, η 
οποία θα προκαλέσει ζημιά σε συσκευή που έχει τοποθετηθεί από 
τον ΟΤΕ στις εγκαταστάσεις του. 

στ. Να χρησιμοποιεί τη σύνδεση κατά τρόπο διαφορετικό από 
εκείνον που προβλέπουν οι οδηγίες του ΟΤΕ και που δίνονται 
κάθε φορά για διασφάλιση άλλων χρηστών ή επικοινωνιών ή 
υπηρεσιών στο σύνολό τους. 

2. Η παράβαση των πιο πάνω υποχρεώσεων του χρήστη συνε¬ 
πάγεται την ευθύνη του για αποζημίωση του ΟΤΕ και το δικαί¬ 
ωμα του ΟΤΕ να διακόπτει προσωρινά τη σύνδεση ή να καταγ¬ 
γέλλει τη σύμβαση με το χρήστη. . 

3. Ο χρήστης πρέπει να εξασφαλίζει την ηλεκτροπαροχή του 
Σταθμού. Δεδομένων του. 

Άρθρο 20 

Προσωρινή διακοπή της σύνδεσης από τον ΟΤΕ 

1. Ο ΟΤΕ, με την επιφύλαξη των διατάξεων του άρθρου 18 
παραγρ. 4, μπορεί να διακόψει προσωρινά για χρονικό διάστημα 
μέχρι δέκα ημέρες τη σύνδεση του χρήστη, σε περίπτωση παρά¬ 
βασης των διατάξεων των άρθρων 9,13,16,17 παραγρ. 3,19 
του παρόντος, μετά απο έγγραφη προειδοποίηση του χρήστη, που 
γίνεται τουλάχιστον 10 ημέρες πριν. 

2. Κατά τη διάρκεια της διακοπής καταβάλλονται στο ακέραιο 
τα προβλεπόμενα τέλη. 

3. Για να επανασυνδεθεί η σύνδεση, που διακόπηκε προσο>- 
ρινά, καταβάλλεται το προβλεπόμενο από τα τιμολόγια του ΟΤΕ 
τέλος. 

Άρθρο 21 

Καταγγελία της Σύμβασης 

1. Από το χρήστη. 

Ο χρήστης έχει δικαίωμα να καταγγείλει εγγράφως τη σύμ¬ 
βαση με τον ΟΤΕ οποτεδήποτε. 

Στο αίτημά του, για την καταγγελία πρέπει να αναφέρει τη 
χρονολογία που επιθυμεί διακοπή λειτουργίας της σύνδεσης η 
οποία πρέπει να απέχει τουλάχιστον 7 ημέρες από τη χρονολογία, 
που ο ΟΤΕ θα λάβει την καταγγελία. 

Μέχρι τη χρονολογία διακοπής της σύνδεσης, ο χρήστης επι¬ 
βαρύνεται με όλα τα προβλεπόμενα τέλη. 

2. Από τον ΟΤΕ. 

Ο ΟΤΕ έχει δικαίωμα να καταγγείλει εγγράφως τη σύμβαση 
σε περίπτωση παράβασης από το χρήστη του παρόντος Κανονι¬ 
σμού ή των όρων της σύμβασης ή σε περίπτωση αδιαφορίας του 
χρήστη για την τακτοποίηση οποιασδήποτε εκκρεμότητας της 
σύνδεσής του. 

Ειδικότερα, ο ΟΤΕ έχει το δικαίωμα να καταγγείλει τη σύμ¬ 
βαση στις εξής περιπτώσεις: 

α. Αν ο χρήστης καθυστερεί την εξόφληση οποιασδήποτε οφει¬ 
λής του προς τον ΟΤΕ, πέραν του τριμήνου από τότε που έγινε η 
διακοπή της σύνδεσης. 

β. Αν ο χρήστης διαπράξει δύο φορές σ’ ένα χρόνο παράβαση, 
για την οποία έγινε προσωρινή διακοπή της σύνδεσής του. 

γ. Αν ο χρήστης δεν ανταποκριθεί σε έγγραφη πρόσκληση του 
ΟΤΕ για τακτοποίηση εκκρεμότητας της σύνδεσής του. 

δ. Αν, μεταγενέστερα, διαπιστωθεί ή αποδειχθεί ότι ο χρήστης 
υπέβαλε ανακριβείς ή αναληθείς δηλώσεις ή δικαιολογητικά ή 
ο,τιδήποτε άλλα παραπλανητικά έγγραφα ή στοιχεία. 

3. Η σύμβαση λύεται με καταγγελία του ΟΤΕ. 


α. Σε περίπτώση πτωχεύσεως χρήστη εκτός αν ο σύνδικος κα¬ 
ταβάλει όλες τις οφειλές προς τον ΟΤΕ, οπότε η σύμβαση ισχύει 
μέχρι το πέρας της πτωχευτικής διαδικασίας. 

β. Σε περίπτωση διαλύσεως Νομικού Προσώπου, μετά το πέ¬ 
ρας της εκκαθαρίσεως. 

Ως χρονολογία καταγγελίας της σύμβασης, θεωρείται η χρο¬ 
νολογία που καθορίζεται στο έγγραφο του ΟΤΕ, με το οποίο γνω¬ 
στοποιείται στο χρήστη η καταγγελία. 

Μέχρι τη χρονολογία αυτή, ο χρήστης επιβαρύνεται με τα προ- 
βλεπόμενα τέλη. 

Άρθρο 22 

Ισχύς των εν λόγω διατάξεων 

Η ισχύς των διατάξεων του παρόντος Κανονισμού, αρχίζει 
με τη δημοσίευσή του στην Εφημερίδα της Κυβερνήσεως. 

Ο Πρόεδρος Δ.Σ. 

